26. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Δ.283/55 της 9 Μαρτ./16 Απρ.1979 (ΦΕΚ Β΄ 371) Περί εισαγωγής με προσωρινή ατέλεια πρώτων και βοηθητικών υλών κλωστοϋφαντουργίας. Έχοντας υπόψη: 1.Τις διατάξεις του Νόμ.4607/30 “περί τροποποιήσεως διατάξεων των περί τελωνειακού Δασμολογίου Νόμων”. 2.Τις διατάξεις του άρθρ.1 του Π.Δ.719/1975 “περί βελτιώσεως διαδικασιών τινών κατά την έκδοσιν διοικητικών πράξεων κλπ.”, 3.Την από 22.9.78 γνωμοδότηση της επιτροπής του άρθρ.6 του Νόμ.2861/54 “περί μέτρων ενισχύσεως της εξαγωγής βιομηχανικών και άλλων εγχωρίων προϊόντων, αποφασίζουμε: Άρθρ.1.-1.Επιτρέπεται η εισαγωγή με προσωρινή ατέλεια μέχρι 31.12.1979 από κλωστοϋφαντουργικές βιομηχανίες ή βιοτεχνίες και αφού καταθέτουν για τους δασμούς και λοιπούς φόρους που αναλογούν χρηματική, Τραπεζική ή αξιόχρεη προσωπική εγγύηση τρίτου, ερίων τόπς, συνθετικών ή τεχνητών υφαντικών ινών συνεχών ή μη συνεχών εριονημάτων, βαμβακερών νημάτων, νημάτων εκ συνθετικών ή τεχνητών υφαντικών ινών συνεχών ή μη συνεχών, μεταλλικών ή ελαστικών νημάτων, χρωμάτων, χημικών, αντιστατικών και λοιπών υλών κυρίων και βοηθητικών καθώς και πάσης φύσεως υφασμάτων προοριζομένων για βιομηχανική επεξεργασία, μεταποίηση και εξαγωγή υφαντουργικών εν γένει προϊόντων στο εξωτερικό. Για το χρονικό περιορισμό και τις χώρες Εισαγωγής με ατέλειες των άνω ειδών βλέπε την Δ.544/122/1981, ΦΕΚ Β΄283, απόφ. Υπ. Οικονομικών (κατωτ.αριθ.27). 2.Η παράδοση με προσωρινή ατέλεια από την αρμοδία Τελωνειακή Αρχή των ανωτέρω πρώτων υλών, θα επιτρέπεται μόνο κατόπιν προηγουμένης κατά περίπτωσιν εγκρίσεως του Υπουργείου Βιομηχανίας και Ενεργείας, καθώς και ομοίας των αρμοδίων υπηρεσιών του Υπουργείου Εμπορίου. Άρθρ.2.-1.Οι βιομήχανοι και οι βιοτέχνες που επιθυμούν να ασκήσουν το δικαίωμα που παρέχεται με την απόφασή μας αυτή, πρέπει να υποβάλλουν στην Τελωνειακή αρχή της περιφερείας του εργοστασίου των, σχετική αίτηση στην οποία να αναγράφουν τα εξής μεταξύ των άλλων αναγκαία στοιχεία: α)Το ονοματεπώνυμό των. β)Την πόλη και την θέση στην οποία ευρίσκονται οι παραγωγικές εγκαταστάσεις των, καθώς και οι χώροι αποθηκεύσεως των πρώτων υλών και των ενδιαμέσων ή ετοίμων προϊόντων και γ)Τις ποσότητες των πρώτων και βοηθητικών υλών που είναι αναγκαίες για την κάλυψη των εξαγωγικών τους υποχρεώσεων. 2.Μετά την υποβολή της ανωτέρω αιτήσεως ο αρμόδιος Τελώνης, συγκροτεί χωρίς καθυστέρηση την επιτροπή του άρθρ.2 του Νόμ.ΒΡΝΗ/1893 για τον έλεγχο των σχετικών στοιχείων και τον καθορισμό σύμφωνα και με τις οδηγίες που έχουν παρασχεθεί με την αριθ.91/21.8.67 εγκύκλιο διαταγή μας, της ετησίας παραγωγικής και εξαγωγικής δυναμικότητος της ενδιαφερομένης επιχειρήσεως. 3.Βάσει του σχετικού πρακτικού δυναμικότητας της ανωτέρω επιτροπής, θα γίνεται στη συνέχεια κατά τα καθιερωμένα η παράδοση των επί μέρους ποσοτήτων πρώτων και βοηθητικών υλών με προσωρινή ατέλεια. Άρθρ.3.-Κατά την εισαγωγή των εις το άρθρ.1 της αποφάσεως αυτής αναφερομένων υλών θα λαμβάνονται από την αρμόδια τελωνειακή αρχή δείγματα εις διπλούν από κάθε ύλη, εκ των οποίων, το ένα θα αποστέλλεται στο παράρτημα του Γενικού Χημείου του Κράτους για χημική ανάλυση προς καθορισμό του είδους και των λοιπών αναγκαίων στοιχείων, το δε άλλο θα παραμένει στην Τελωνειακή αρχή, τόσο για την περίπτωση εγέρσεως αμφισβητήσεως, όσο και για την εν καιρώ αντιπαραβολή αυτών με τα δείγματα των εξαγομένων ετοίμων ειδών προς διαπίστωση της μεταξύ των ταυτότητος. Άρθρ.4.-Κατά την εξαγωγή των ετοίμων ειδών θα λαμβάνονται ομοίως δείγματα εις διπλούν, εκ των οποίων, το ένα θα αποστέλλεται στο παράρτημα του Γενικού Χημείου του Κράτους για χημική ανάλυση και διαπίστωση των πρώτων και βοηθητικών υλών από τις οποίες κατασκευάσθηκαν τα εν λόγω έτοιμα είδη, το δε έτερο θα παραμένει στην Τελωνειακή αρχή μέχρις οριστικοποιήσεως των αποτελεσμάτων της κατά τα ανωτέρω χημικής αναλύσεως, καθώς και των ενδείξεων πιστώσεως των σχετικών διασαφήσεων μεταποιήσεως.  Μετά τη χρήση του το δείγμα αυτό είναι επιστρεπτέο στον ενδιαφερόμενο. Στις περιπτώσεις που εξάγονται σύμμικτα προϊόντα δηλαδή προϊόντα που έχουν κατασκευασθεί από νήματα διαφόρων ειδών κ.λ.π. (ως συνθετικά ή τεχνητά συνεχή – συνθετικά ή τεχνητά μη συνεχή συνθετικά συνεχή κλπ.), το αρμόδιο χημικό παράρτημα πρέπει πέρα από τη κατ’ είδος σύνθεση του ετοίμου προϊόντος από τις κατ’ ιδίαν πρώτες αυτές ύλες, να διαπιστώνει και αναγράφει στα δελτία χημικής αναλύσεως και την κατά ποσοστό συμμετοχή αυτών στο έτοιμο προϊόν. Άρθρ.5.-1.Οι σχετικές διασαφήσεις μεταποιήσεως που θα κατατεθούν δυνάμει της παρούσης αποφάσεώς μας για την παραλαβή πρώτων και βοηθητικών υφαντουργικών υλών, θα παραμείνουν εκκρεμείς μέχρις ότου δια μεταγενέστερης αποφάσεώς μας καθοριστούν οι κατ’ ιδίαν συντελεστές αποδόσεως, και οι λοιπές αναγκαίες λεπτομέρειες πιστώσεως. (Αντί για τη σελ.536,19) Σελ.536,19(α) Τεύχος Ζ22-Σελ.21 Πρώτες ύλες Κλωστοϋφαντουργίας 30.Η.μ.26 2.Εκκρεμείς διασαφήσεις μεταποιήσεως που αφορούν ύλες οι οποίες έχουν παραδοθεί ήδη με προσωρινή ατέλεια βάσει προγενεστέρων ειδικών ή γενικών αποφάσεων θα τακτοποιούνται μέχρι 31.12.1979 σύμφωνα με όσα ορίζονται στις αποφάσεις αυτές. 3.Επίσης διασαφήσεις μεταποιήσεως που θα κατατεθούν βάσει της παρούσης αποφάσεώς μας και θα αφορούν στην παραλαβή υλών και την παραγωγή προϊόντων για τα οποία υπάρχει προγενέστερη απόφαση στην οποία ορίζονται οι συντελεστές αποδόσεως και ο τρόπος πιστώσεως, μπορούν να εξοφλούνται, βάσει αυτής της προγενέστερης αποφάσεως δι’ εξαγωγάς ετοίμων προϊόντων που θα πραγματοποιηθούν μέχρι 31.12.1979. 